KOMMISSIONENS FORORDNING (EF) Nr. 2269/95 af 27. september 1995 om ændring af forordning (EF) nr. 781/95 for så vidt angår datoen for meddelelse af referencemængder for 1996
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved Kommissionens forordning (EF) nr. 3290/94 (2), særlig artikel 20, og
ud fra følgende betragtninger:
Fristerne for fastsættelse og meddelelse til de erhvervsdrivende af de mængder, de tildeles for 1996, blev af administrative grunde ved Kommissionens forordning (EF) nr. 781/95 (3) udsat ved en fravigelse af Kommissionens forordning (EØF) nr. 1442/93 (4), senest ændret ved forordning (EF) nr. 1164/95 (5); i forbindelse med de oplysninger, som medlemsstaterne har fremsendt, er der behov for fremsendelse af yderligere oplysninger og for en supplerende kontrol; under disse omstændigheder bør der foretages en udsættelse af den frist, der er fastsat for meddelelsen til de erhvervsdrivende i kategori A og/eller B af de mængder, de har fået tildelt for 1996;
for at disse frister kan overholdes, bør det fastsættes, at foranstaltningen træder i kraft på dagen for offentliggørelsen;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -
UDSTEDT FØLGENDE FORORDNING:
Artikel 1
I artikel 1 i forordning (EF) nr. 781/95 ændres »den 1. oktober 1995« til »den 15. november 1995«.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. september 1995.